एंकर ने पूछा, “आप साइकिल चल रहे हैं या बुआ जी? आगे कौन बैठा है, पीछे कौन बैठा है?” इस सवाल पर अखिलेश यादव कहते हैं, “ये बात भी भूल जाइए। अब इलेक्ट्रॉनिक साइकिल का जमाना है। पैडल मारने की जरूरत ही नहीं है।” ई-साइकिल पर राहुल गांधी और कांग्रेस कहां बैठे हैं, के जवाब में अखिलेश कहते हैं, “कोई इश्यू नहीं है। और भी आ सकते हैं। आजकर फैमली साइकिल आती है। इसमें बहुत सारे लोग बैठकर पैडल चल सकते हैं। जमाने के साथ चलिए। न्यूयॉर्क के मैनहटन में चौराहे पर जो साइकिल चलती है, उसमें सारे लोग बैठ जाते हैं और सब पैडल मारते हैं। एक तरफ जहां जानी होती है, वहीं साइकिल जाती है। मैं आपको यकीन दिला रहा हूं। देश को नया प्रधानमंत्री चाहिए। भाजपा ने जनता को निराश किया है। जनता को धोखा दिया है। भ्रष्टाचार और नोटबंदी के नाम पर जनता को गुमराह किया गया है। अब तो कम से कम पढ़े लिखे लोग जागरुक हो गए हैं कि इन्होंने धोखा दिया है।”